b'\n_START_ARTICLE_\nForskningsnet\n_START_PARAGRAPH_\nEt forskningsnet (el. Netv\xc3\xa6rk for forskning og uddannelse) er et datanet opbygget til de s\xc3\xa6rlige behov, der findes inden for forskning og uddannelse. Et forskningsnet giver typisk forbindelse til Internet men har derudover andre tjenester, avancerede netv\xc3\xa6rksprotokoller og alternative netv\xc3\xa6rkstyper._NEWLINE_Forskningsnet har ofte meget stor kapacitet og en arkitektur der er bygget til at kunne klare de meget store datam\xc3\xa6ngder og behov for b\xc3\xa5ndbredde der findes inden for f.eks. astronomi, h\xc3\xb8jenergifysik, mm._NEWLINE_Mange forskningsnet leverer IPv6 (den n\xc3\xa6ste generation af IP) og lambda net (specialnet til s\xc3\xa6rligt kr\xc3\xa6vende form\xc3\xa5l)._NEWLINE_I de fleste (vestlige) lande findes nationale netv\xc3\xa6rk for forskning og uddannelse som leverer en samlet netv\xc3\xa6rksydelse til landets forskningsmilj\xc3\xb8. Disse netv\xc3\xa6rk er forbundet via internationale samarbejder, f.eks. det nordiske NORDUnet og det europ\xc3\xa6iske G\xc3\x89ANT._NEWLINE_I Danmark er det nationale netv\xc3\xa6rk for forskning og videreg\xc3\xa5ende uddannelse Forskningsnettet, der drives af DeiC.'